
Бүген Татарстан Республикасы Рәисе Администрациясе Җитәкчесе Әсгать Сәфәров Россия Федерациясе Президентын сайлауларда тавыш бирде.

Исегезгә төшерәбез, Россия Федерациясе Президентын сайлауларда дүрт кандидат катнаша: Владислав Даванков («Новые люди» партиясеннән), Леонид Слуцкий (ЛДПР партиясеннән), Николай Харитонов (КПРФ партиясеннән) һәм гамәлдәге дәүләт башлыгы Владимир Путин (үз-үзен тәкъдим итүче буларак).

2024 елда Россия Федерациясе Президентын сайлаулар күп көнлек форматта 2024 елның 15-17 мартында 8.00 сәгатьтән 20.00 сәгатькә кадәр уза.

Татарстанда сайлау алды кампаниясе кысаларында зур оештыру эше үткәрелде. Республикада 2 млн 928 мең 633 сайлаучы теркәлгән. Тавыш бирүгә 2 мең 767 сайлау участогы әзерләнгән, шул исәптән 45е - гражданнарның вакытлыча тору объектларында.

Сайлауларны үткәрүне сайлау комиссияләренең 22 мең әгъзасы тәэмин итә. Сайлау участокларында 16 меңнән артык күзәтүче эшли, шул исәптән чит ил күзәтүчеләре дә.
ТР Рәисе Администрациясе Җитәкчесе Әсгать Сәфәров Россия Федерациясе Президентын сайлауларда тавыш бирде